Diari Oficial de la Generalitat Valenciana


Sumari del DOGV 7434, del 31-12-2014 (2014/11949)

Informació pública del nou tràmit de la revisió simplificada del pla general d'ordenació urbana.
------------------------------------------------------------------------------------------------

### Dades del document

Número de DOGV
:   7434

Data del DOGV
:   31-12-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11258


Data del document
:   29-12-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del nou tràmit de la revisió simplificada del pla general d'ordenació urbana. [2014/11758]  
El Ple de l'Ajuntament, en la sessió realitzada el 26 de desembre de 2014, va adoptar l'acord que en la part dispositiva diu el següent:  
«Primer. Estimar o desestimar, totalment o parcialment, les al·legacions presentades al document de la revisió simplificada del Pla General de València, sotmés a informació pública per l'Acord Plenari de 24 de setembre de 2010, en els termes expressats en els diversos informes emesos pels tècnics de la Direcció General d'Ordenació Urbanística que consten en l'expedient administratiu.  
Segon. Tindre en consideració els informes presentats pels servicis municipals, ajuntaments contigus i administracions públiques sectorials en els termes expressats en els esmentats informes.  
Tercer. Assumir el contingut de la nova proposta de revisió simplificada del Pla General elaborada per la Direcció General d'Ordenació Urbanística al desembre de 2014.  
Quart. Sotmetre a informació pública pel termini de 45 dies, per mitjà d'anuncis en el Diari Oficial de la Comunitat Valenciana i en un diari no oficial d'àmplia difusió de la localitat, la nova documentació de la revisió simplificada del Pla General de València elaborada per la Direcció General d'Ordenació Urbanística, junt amb l'estudi d'inundabilitat redactat per l'assistència tècnica, i es fa saber que atenent el que disposa l'article 82.2.a de la Llei Urbanística Valenciana només es tindran en consideració les al·legacions que fan referència a aquelles determinacions que han sigut objecte de modificació respecte al document que va ser sotmés a informació pública mitjançant l'Acord del Ple de l'Ajuntament de 24 de setembre de 2010.  
  
Quint. Suspendre l'atorgament de llicències urbanístiques i ambientals únicament en aquells àmbits en què la documentació que se sotmet a informació pública modifique ex novo l'ordenació actualment vigent.  
  
Sext. Iniciar el procediment per a revisar l'ordenació detallada del Pla General de València de 1988.  
Sèptim. Remetre la fitxa que proposa una ordenació conjunta del sector La Torre Sud del PGOU de València i del sector SUR-2 del PGOU de Sedaví, a l'Ajuntament de Sedaví, on se sol·licite la seua conformitat.  
Octau. Remetre la proposta d'ordenació del sòl existent al nord de la Ronda Nord, que incorpora la nova documentació de la revisió simplificada del Pla de València, a fi de garantir la coherència de l'ordenació en el límit amb el terme municipal de Burjassot.  
  
I de conformitat amb el que establix l'article 83.2.a de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini de 45 dies comptador des de l'endemà de la publicació d'este acord en els diaris corresponents. La documentació està a disposició del públic en les dependències de l'Ajuntament de València (carrer d'Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme ?www.valencia.es/urbanismo?.  
  
Així mateix, es fa constar que en el web d'Urbanisme ?www.valencia.es/urbanismo- també estan exposats els informes que se citen en l'apartat primer d'este acord, referents a les al·legacions formulades durant la primera informació pública de la revisió simplificada del Pla General.  
  
València, 29 de desembre de 2014.- El secretari: Hilario Llavador Cisternes.